Statens Serum Institut,

Sektor forNational Sundheds-it

Artillerivej 5

2300 København S

www.ssi.dk/nsi

[nsi@ssi.dk](mailto:nsi@ssi.dk) +45 3268 3268

Dato: 11. juni 2014

# Høring vedr. medicineringsbegreber

Medicineringsbegreber anvendes i hele sundhedsvæsenet og en fælles national afdækning af betydningen af centrale begreber, er anvendelig i hele sundhedsvæsenet: i praksis, på sygehusene og i den kommunale sygepleje.

I forbindelse med Danske Regioners arbejde med en ”Tværregional vejledning vedrørende medicinsk behandling og brug af Fælles Medicinkort ved indlæggelse, udskrivelse og ambulante besøg/kontroller” blev der udarbejdet definitioner af nogle centrale begreber, som i nogen grad overlappede med de eksisterende begreber udarbejdet af Det Nationale Begrebsarbejde for Sundhedsvæsenet (NBS). Med udbredelsen af FMK i kommunerne har også KL et behov for en fælles og konsistent brug af begreber.

På den baggrund blev der i januar 2014 nedsat en arbejdsgruppe, som har afdækket betydningen af en række centrale begreber inden vor medicineringsområdet. Arbejdsgruppen har haft deltagelse fra Danske Regioner, Sundhedsstyrelsen, IKAS, KL og NSI.

Med denne høring ønsker vi at få afdækket, hvordan begreberne opfattes og om der er forskelle i opfattelsen, som NSI bør arbejde videre med.

Vi vil især gerne høre

* om begrebernes definition svarer til den måde din organisation opfatter og anvender dem på?
  + hvis ikke, skriv da hvorfor i kommentarskemaet og skriv gerne et forslag til en ny definition
* mangler der efter din opfattelse væsentlige begreber?
* hvis ja, skriv da hvilke i kommentarskemaet sammen med et forslag til definition af begrebet
* er der begrebsrelationer i diagrammet, som du finder forkerte eller mangler der relationer mellem begreberne i diagrammet?
  + hvis ja, skriv da hvilke i kommentarskemaet og begrund venligst

Efter høringsperioden vil NBS gennemgå de indkomne kommentarskemaer med høringssvar og i videst muligt omfang justere begrebsarbejdet i henhold til disse.

NSI skal anmode om at modtage eventuelle bemærkninger senest d. 7. august 2014 kl. 12.00

Yderligere information vedr. det Nationale Begrebsarbejde for Sundhedsvæsenet findes på: [http://www.ssi.dk/nbs.](http://www.ssi.dk/nbs.%20)

Eventuelle spørgsmål vedrørende høringen og høringsmaterialet kan rettes til Camilla Wiberg Danielsen på adressen [begrebssekretariatet@ssi.dk](mailto:begrebssekretariatet@ssi.dk).

Høringssvar indsendes i kommentarskemaet til begrebssekretariatet på adressen [begrebssekretariatet@ssi.dk](mailto:begrebssekretariatet@ssi.dk).

Med venlig hilsen

Camilla Wiberg Danielsen

Terminolog, specialkonsulent

Sektor for National Sundheds-it